17.02.2008 17:44   "Me ootame, et ÜRO missioon ja NATO juhitavad relvajõud Kosovos tegutseksid otsekoheselt oma mandaadi elluviimiseks /.../ sealhulgas Pristina omavalitsusorganite otsuste tühistamine ja karmid administratiivsed meetmed nende vastu," vahendas Reuters Venemaa välisministeeriumi teadet.    "Kosovo juhtkonna otsused  loovad riski pingete ja rahvustevahelise vägivalla eskaleerumiseks provintsis ning uueks konfliktiks Balkani poolsaarel," teatas ministeerium.    Venemaa ÜRO missiooni pressiesindaja ütles, et tema riik esitas taotluse julgeolekunõukogu konsultatsioonide pidamiseks täna praegusele julgeolekunõukogu eesistujale Panamale.    Konsultatsioonid on julgeolekunõukogu 15 liikmesriigi esindajate suletud arutelu.